Rækjan farin að veiðast í Breiðafirðinum Skipshöfnin á togskipinu Hamri SH 224 færði að landi góðan afla í Rifi að morgni dags á sumardaginn fyrsta . Það voru 36 tonn af rækju sem aflast hafði úr Kolluálnum . Rækjuverksmiðja Fisk-seafood í Grundarfirði tók afla Hamars til vinnslu . Um ágæta rækju var að ræða en 150 til 160 stykki þurfti til að fylla kílóið . Það tók skipverja rétta þrjá sólarhringa að ná þessum afla . Þessi góði rækjuafli léttir yfir mörgum ekki síst vegna mikillar skerðingar á aflaheimildum á þorskinum . Á undanförnum árum hefur næstum enginn rækjuafli verið á Breiðafirði . Auk Hamars munu nú tvö önnur skip vera komin á rækjumiðin í Kolluálnum . Aflar annað af þeim hráefnis fyrir rækjuverksmiöju á Sauðárkróki en hitt fyrir verksmiðju á Ísafirði . Gengisþróunin síðustu vikurnar mum hafa lagað nokkuð reksturinn hjá rækluvinnslunni og kemur því aflaaukningin á góðum tíma .